钦定古今图书集成/明伦汇编/氏族典/第574卷 > 完颜守纯
## 钦定古今图书集成/明伦汇编/氏族典/第574卷 > 完颜守纯

按《金史宣宗诸子传》：“荆王守纯，本名盘都，宣宗第二
子也。贞祐元年，封濮王，二年为殿前都点检，兼侍卫
亲军都指挥使，权都元帅。三年为枢密使，四年拜平
章政事。兴定三年，进封英王。时监察御史程震言其
不法，宣宗切责。元光二年十二月庚寅，宣宗病喉痹，
危笃。将夕，守纯趋入侍哀宗后至。守纯在宫，分遣枢”
密院官及东宫亲卫军屯东华门外。哀宗入，以护卫
四人监守纯于近侍局。是夕，宣宗崩，明日，哀宗即位。
正大元年正月，进封荆王，罢平章政事。三月，或告守
纯谋不轨，下狱推问。慈圣宫皇太后有言于帝，由是
获免。语在《皇后传》。守纯三子：长曰讹可，封肃国公，天
兴元年二月，进封曹王，出质于军前；次曰《某》，封《戴王》。
次曰《孛德》，封巩王。《崔立乱》，《守纯》及诸宗室皆死《青城》。